Echipa de handbal juniori I a Clubului Sportiv Universitar din Suceava, care a repurtat victorii pe linie în acest sezon, a început cu dreptul și faza a doua a Campionatului Național. În primul meci din Grupa Valoare 1, formația pregătită de Vasile Boca a dispus clar, pe teren propriu, de formația CSM Constanța, cu scorul de 45-27 (21-12).
CSU Suceava: Leonte, Rîpă – Drăgoi-David (12 goluri), C. Radu, Niculaie (7), Şerban (5), Pășcuț (5), Ilucă (3), C. Dascălu (3), Țivichi (1), Condrea (1), Al. Radu, Moșneagu și I. Chiruț. Antrenor: Vasile Boca.
CSU Suceava conduce în clasament cu 10 puncte, fiind urmată de Dinamo (8 puncte), CSM București (7 puncte), LPS Vaslui (4 puncte), CSM Constanța (1 punct) și LPS Iași (0 puncte).
În a doua etapă din Grupele Valoare, universitarii vor primi vineri, de la ora 17.00, în sala de sport a Şcolii Gimnaziale "Ion Creangă", vizita celei de-a doua clasate, Dinamo București.